Συστήματα υποστήριξης αποφάσεων

Ιστορία

Σύμφωνα με τον Kenn (1978), η έννοια της υποστήριξης αποφάσεων έχει εξελιχθεί χάρη σε δύο κύριους τομείς έρευνας: τη θεωρητική μελέτη της οργανωτικής λήψης αποφάσεων που έγινε στο Ινστιτούτο Τεχνολογίας Carnegie στο τέλος της δεκαετίας του 1950 και στις αρχές του 1960, και των τεχνικών εργασιών σε διαδραστικά συστήματα υπολογιστών, που έγιναν κυρίως στο MIT τη δεκαετία του 1960. Θεωρείται ότι η έννοια των ΣΥΑ έγινε τομέας ξεχωριστής έρευνας στα μέσα της δεκαετίας του 1970, πριν να κερδίσει σε ένταση τη δεκαετία του 1980. Στα μέσα και προς το τέλος της δεκαετίας του 1980, εκτελεστικά πληροφοριακά συστήματα (EIS), συστήματα υποστήριξης ομαδικών αποφάσεων (GDSS) και οργανωτικά συστήματα υποστήριξης αποφάσεων (ODSS) εξελίχθηκαν από το μεμονωμένο χρήστη σε μοντέλα με προσανατολισμό ΣΥΑ. 
Σύμφωνα με τον Sol (1987), ο ορισμός και η σκοπιά των ΣΥΑ αλλάζει με την πάροδο του χρόνου. Στη δεκαετία του 1970 τα ΣΥΑ περιγράφονταν ως ένα σύστημα βασιζόμενο σε υπολογιστή που βοηθά τη λήψη αποφάσεων. Στο τέλος της δεκαετίας το κίνημα των ΣΥΑ άρχισε να επικεντρώνεται σε "διαδραστικό υπολογιστικό σύστημα το οποίο βοηθά τον αποφασίζοντα να χρησιμοποιεί βάσεις δεδομένων και μοντέλα για να λύσει κακώς δομημένα προβλήματα". Την δεκαετία του 1980s τα ΣΥΑ παρέχουν συστήματα "χρησιμοποιώντας κατάλληλη και διαθέσιμη τεχνολογία για να βελτιώσουν την αποτελεσματικότητα των διευθυντικών και προσωπικών δραστηριοτήτων", και στο τέλος της δεκαετίας τα ΣΥΑ  αντιμετώπισαν μια νέα πρόκληση στην σχεδίαση ευφυών θέσεων εργασίας. 
Το 1987 η  Texas Instruments ολοκλήρωσε την ανάπτυξη της απεικόνισης συστημάτων εκχώρησης πύλης (GADS) για την United Airlines. Αυτό το ΣΥΑ είναι υπεύθυνο για τη σημαντική μείωση στις καθυστερήσεις των πτήσεων με το να βοηθάει τη διεύθυνση των δραστηριοτήτων στο έδαφος σε διάφορα αεροδρόμια, ξεκινώντας από το διεθνές αεροδρόμιο O'Hare στο Σικάγο και το αεροδρόμιο Stapleton στο Ντένβερ του Κολοράντο.
Στις αρχές του 1990, η αποθήκευση δεδομένων και η on-line αναλυτική επεξεργασία (OLAP) ξεκίνησαν να διευρύνουν το πεδίο των ΣΥΑ. Καθώς πλησίαζε η αλλαγή χιλιετίας, νέες αναλυτικές επεξεργασίες βασιζόμενες στο διαδίκτυο εμφανίζονται.
Η έλευση όλο και καλύτερων τεχνολογιών έδωσε τη δυνατότητα στα ΣΥΑ να αναδειχθούν ως σημαντικό συστατικό του σχεδιασμού management. Παραδείγματα όλων αυτών μπορούν να δει κανείς στην έντονη ανάμιξη των ΣΥΑ στο περιβάλλον της εκπαίδευσης. 
Τα ΣΥΑ επίσης έχουν συμβολή και στη διαδραστική χρήση του υπερκειμένου.  Τόσο το Πανεπιστήμιο του Βερμόντ με το σύστημα PROMIS για τη λήψη ιατρικών αποφάσεων όσο και το Carnegie Mellon με το σύστημα ZOG/KMS για τη λήψη επιχειρησιακών και στρατιωτικών αποφάσεων είναι ΣΥΑ τα οποία αποτελούν σημαντικές ανακαλύψεις γύρω από την έρευνα για την διεπαφή του χρήστη.  Επιπλέον, αν και οι ερευνητές του υπερκειμένου είναι ανήσυχοι με τηνυπερφόρτωση πληροφοριών, ορισμένοι εξ’ αυτών έχουν επικεντρωθεί κυρίως στη λήψη αποφάσεων.

Εφαρμογές

Όπως αναφέρθηκε παραπάνω, υπάρχουν θεωρητικές πιθανότητες δόμησης τέτοιων συστημάτων σε οποιοδήποτε πεδίο γνώσης.
Ένα παράδειγμα είναι τα Κλινικά Συστήματα Υποστήριξης Αποφάσεων για ιατρική διάγνωση. Άλλα παραδείγματα, περιλαμβάνουν έναν υπάλληλο τράπεζας υπεύθυνο για δάνεια, που επιβεβαιώνει την πίστωση κάποιου που ζητά ένα δάνειο ή μια γνωστή μηχανική εταιρία που έχει προτάσεις για διάφορα σχέδια και θέλει να ξέρει αν μπορούν να είναι ανταγωνιστικές σε σχέση με τα κόστη τους. 
Τα ΣΥΑ χρησιμοποιούνται εκτεταμένα στις επιχειρήσεις και σε θέματα διοίκησης. Ο Διοικητικός πίνακας οργάνωσης και άλλα επιχειρηματικά λογισμικά απόδοσης επιτρέπουν τη γρηγορότερη λήψη αποφάσεων, την αναγνώριση αρνητικών τάσεων και την καλύτερη διανομή των επιχειρηματικών πόρων.
Ένα αναπτυσσόμενο πεδίο των εφαρμογών των σχεδίων, των αρχών και των τεχνικών των ΣΥΑ βρίσκεται στην αγροτική παραγωγή και ειδικότερα στο μάρκετινγκ για την αειφόρο ανάπτυξη. Για παράδειγμα, το πακέτο DSSAT4 , που αναπτύχθηκε μέσω της οικονομικής υποστήριξης του USAID κατά τις δεκαετίες του '80 και του '90 έχει επιτρέψει την ραγδαία ανάπτυξη των διαφόρων αγροτικών συστημάτων παραγωγής ανά τον κόσμο, ώστε να διευκολύνει την λήψη αποφάσεων σε επίπεδο τακτικής. Δυστυχώς, υπάρχουν πολλά εμπόδια που σταματούν την πετυχημένη υιοθέτηση των ΣΥΑ στην γεωργία. 
Τα ΣΥΑ είναι ιδιαιτέρως κοινά στην Διαχείριση δασών όπου το χρονικό πλαίσιο της μεγάλης φύτευσης απαιτεί συγκεκριμένες ενέργειες. Όλες οι πτυχές της Διαχείρισης δασών από την δενδροφύτευση, τον προγραμματισμένο θερισμό για να διατηρηθεί η αειφορία και την προστασία του οικοσυστήματος έχουν συσταθεί από μοντέρνα ΣΥΑ. Μία λεπτομερής λίστα και συζήτηση για όλα τα διαθέσιμα συστήματα της Διαχείρισης δασών καταρτίζεται από την Δράση COST.
Ένα συγκεκριμένο παράδειγμα αναφέρεται στο σύστημα του Εθνικού Σιδηροδρόμου του Καναδά, το οποίο ελέγχει τον εξοπλισμό σε καθημερινή βάση χρησιμοποιώντας ένα σύστημα υποστήριξης αποφάσεων. Ένα πρόβλημα που αντιμετωπίζουν όλοι οι σιδηρόδρομοι είναι οι φθαρμένες ή ελαττωματικές σιδηροδρομικές ράγες, οι οποίες είναι υπεύθυνες για εκατοντάδες εκτροχιασμούς κατά την διάρκεια του χρόνου. Με την βοήθεια ενός ΣΥΑ, ο ΕΣΚ κατάφερε να ελαττώσει την συχνότητα των εκτροχιασμών ενώ την  ίδια στιγμή άλλες εταιρίες αντιμετώπιζαν αύξηση των εκτροχιασμών.  
Ένα ΣΥΑ χρησιμοποιείται σε πολλές δραστηριότητες που έχουν ήδη αναφερθεί. Παρόλα αυτά μπορεί να χρησιμοποιηθεί σε οποιονδήποτε τομέα του οργανισμού είναι απαραίτητο. Επιπρόσθετα, ένα ΣΥΑ μπορεί να σχεδιαστεί για να βοηθήσει την λήψη αποφάσεων στην χρηματιστηριακή αγορά ή να αποφασίσει σε ποιο κομμάτι ή τμήμα της αγοράς θα προωθηθεί ένα προϊόν.
Η CACI έχει αρχίσει την ενοποίηση προσομοίωσης και συστημάτων υποστήριξης αποφάσεων . Η CACI ορίζει τρία επίπεδα ωριμότητας μοντέλου προσομοίωσης. Στο “Επίπεδο 1” τα μοντέλα είναι παραδοσιακό desktop μοντέλου προσομοίωσης τα οποία εκτελούνται μέσα στα όρια του πρωταρχικού λογισμικού πακέτου. Αυτό συχνά απαιτεί έναν ειδικό προσομοίωσης να εφαρμόζει τις τροποποιήσεις, να τρέχει πιθανά σενάρια και να αναλύει τα αποτελέσματα. Στο “Επίπεδο 2” τα μοντέλα ενσωματώνουν το μηχανισμό μοντελοποίησης σε μια διαδικτυακή εφαρμογή η οποία επιτρέπει στον αποφασίζοντα να αλλάξει τις διαδικασίες και τις παραμέτρους χωρίς τη βοήθεια αναλυτή. Στο “Επίπεδο 3”  τα μοντέλα επίσης ενσωματώνονται σε μια διαδικτυακή εφαρμογή αλλά είναι συνδεδεμένα σε επιχειρησιακές πληροφορίες πραγματικού χρόνου . Η εκτέλεση των μοντέλων “επίπεδο 3” μπορεί να αρχίσει αυτόματα βασιζόμενη σε πληροφορίες πραγματικού χρόνου και τα αντίστοιχα αποτελέσματα θα εμφανίζονται στο λογισμικό του manager παρουσιάζοντας τις κυρίαρχες τάσεις και προγνωστικές αναλύσεις σε συνάρτηση με τις τωρινές διαδικασίες και την κατάσταση του συστήματος. Το πλεονέκτημα αυτής της προσέγγισης είναι ότι μοντέλα στο “επίπεδο 1”  τα οποία έχουν αναπτυχθεί για τα FDA projects μπορούν να μετατραπούν σε  μοντέλα “επίπεδο 2 και 3” για να ενισχύσουν την υποστήριξη αποφάσεων, τη διοίκηση παραγωγής, την διαχείριση  ροής εργασίας και τις προγνωστικές αναλύσεις.  Αυτή η προσέγγιση αφορά την ανάπτυξη και διατήρηση μοντέλων που έχουν χρησιμοποιηθεί ξανά τα οποία επιτρέπουν στον αποφασίζοντα να ξεχωρίσει και να εξάγει εύκολα πληροφορίες επιχειρησιακού επιπέδου (π.χ., μετρήσεις διαδικασίας). Τα μοντέλα “Επιπέδου 1” αποσυντίθενται σε επιχειρησιακά αντικείμενα και αποθηκεύονται σε μια βάση δεδομένων.  Όλες οι διαδικασίες πληροφόρησης αποθηκεύονται σε μια βάση δεδομένων όπου περιλαμβάνονται δραστηριότητες, πηγές και κόστος δεδομένων. Η βάση δεδομένων αποτελεί ένα πρότυπο βιβλιοθήκης στην οποία οι χρήστες έχουν πρόσβαση στη δημιουργία, αλλαγή και μετατροπή της δικιάς τους μοναδικής διαδικασίας ροής και μετά μπορούν να χρησιμοποιούν την προσομοίωση για να μελετήσουν την απόδοσή τους με έναν επαναληπτικό τρόπο.